cyanic-selkie/wikianc huggingface dataset:
জন ওয়াটকিন্স (অস্ট্রেলীয় ক্রিকেটার)
প্রথম-শ্রেণীর ক্রিকেট
১৯৭১-৭২ মৌসুম থেকে ১৯৭২-৭৩ মৌসুম পর্যন্ত জন ওয়াটকিন্সের প্রথম-শ্রেণীর খেলোয়াড়ী জীবন চলমান ছিল। মাত্র পাঁচটি প্রথম-শ্রেণীর খেলায় অংশ নিয়ে ৩৭.১৮ গড়ে ১১ উইকেট লাভের পরপরই জাতীয় দলে খেলার জন্যে আমন্ত্রিত হয়েছিলেন। তবে, ঐ সময়ে নিউক্যাসলের পক্ষে গ্রেড ক্রিকেটে দূর্দান্ত সফলতা লাভ করেছেন।
১৯৭১-৭২ মৌসুমে নর্দার্ন এনএসডব্লিউ’র সদস্যরূপে সফররত বিশ্ব একাদশের বিপক্ষে খেলেন। গ্রেইম পোলকের উইকেটসহ ৪/৯৯ পান। ঐ গ্রীষ্মে ‘দ্য থ্রাশার্সের’ বিপক্ষে এনএসডব্লিউ’র সদস্যরূপে খেলেন। রিচি বেনো ও নীল হার্ভে’র উইকেটসহ ৪/১৯ লাভ করেন।
এর কয়েক সপ্তাহ পর সাউথ অস্ট্রেলিয়ার বিপক্ষে খেলার জন্যে নিউ সাউথ ওয়েলসের সদস্যরূপে দলে অন্তর্ভুক্ত হন। আঘাতের কারণে জন গ্লিসন নাম প্রত্যাহার করে নিলে তিনি এ সুযোগ পান। প্রথম ইনিংস ে ২৫২/৫ তুলে ইনিংস ঘোষণাকালে জন ওয়াটকিন্স ৪/৭২ পেয়েছিলেন। তন্মধ্যে ইয়ান চ্যাপেলকে স্ট্যাম্পিং ও গ্রেগ চ্যাপেলকে আউট করেছিলেন তিনি।
১৯৭২-৭৩ মৌসুমে এনএসডব্লিউ দল থেকে জন গ্লিসন বাদ পড়েন ও জন ওয়াটকিন্স তার স্থলাভিষিক্ত হন। তবে, শেফিল্ড শিল্ডের চারটি খেলায় অংশ নিয়ে তিনি কেবলমাত্র ছয় উইকেট দখল করেছিলেন। এ ছয় উইকেট একটিমাত্র খেলা থেকেই লাভ করেছিলেন। ভিক্টোরিয়ার বিপক্ষে এ সাফল্য পান। তন্মধ্যে, গ্রাহাম ইয়ালপ তার শিকারে পরিণত হয়েছিলেন।
সফররত পাকিস্তানি একাদশের বিপক্ষে নর্দার্ন নিউ সাউথ ওয়েলসের সদস্যরূপে ৬/৩৮ বোলিং পরিসংখ্যান গড়ে দলকে বিজয়লাভে সহায়তা করেন। এরফলে, জাতীয় দল নির্বাচকমণ্ডলীর দৃষ্টি আকর্ষণে সক্ষম হন ও এক মাস পর সিডনিতে অনুষ্ঠিত সিরিজের তৃতীয় টেস্টে দলের একমাত্র স্পিনার হিসেবে অন্তর্ভুক্ত হন। এ পর্যায়ে তিনি মাত্র পাঁচটি প্রথম-শ্রেণীর খেলায় অংশ নিয়ে ৩৯.০০ গড়ে ১০ উইকেট লাভ করেছিলেন। অন্যদিকে, নর্দার্ন নিউ সাউথ ওয়েলসের সদস্যরূপে সফররত দলগুলোর বিপক্ষে চার খেলায় অংশ নিয়ে ২১.৩৫ গড়ে ২৪ উইকেট পেয়েছিলেন। ব্যবসায়িক কারণে অ্যাশলে মলেট দল থেকে স্বীয় নাম প্রত্যাহার করে নেন। ফলশ্রুতিতে, দল নির্বাচকমণ্ডলী ১৯৭২-৭৩ মৌসুমে ওয়েস্ট ইন্ডিজ গমনার্থে জন ওয়াটকিন্স, টেরি জেনার ও কেরি ও’কিফ - এ তিনজন লেগ স্পিনারকে অন্তর্ভুক্ত করে। পরের খেলায় এনএসডব্লিউ’র সদস্যরূপে ভিক্টোরিয়ার বিপক্ষে বাজেভাবে বোলিং করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন ওয়াটকিন্স। ৬ জানুয়ারি, ১৯৭৩ তারিখে সিডনিতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। বল হাতে ব্যর্থ হলেও ব্যক্তিগত সেরা ৩৬ রানের কল্যাণে অস্ট্রেলিয়া দল অপ্রত্যাশিতভাবে বিজয়ের সন্ধান পায়। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
জন ওয়াটকিন্সের টেস্ট অভিষেকের পূর্বে রোহন রিভেট লিখেছিলেন যে, "আগামীকাল মাঠে নামার পূর্বে ওয়াটকিন্সের প্রতি অবশ্যই এক পশলা সহানুভূতি ছিল। তাকে দলে অন্তর্ভুক্তির বিষয়টি ২৪ ঘণ্টার ছিল না। সাবেক অস্ট্রেলীয় টেস্ট অধিনায়কের পরামর্শক্রমে এগারো ঘণ্টা পূর্বে দল নির্বাচকমণ্ডলী পুণঃবিবেচনা করে। সৌভাগ্যবশতঃ মেসার্স হার্ভে, লক্সটন ও রাইডিংস তাদের বিদ্যালয় জীবন ত্যাগ করার পর ভালোমানের স্পিন বোলিংয়ের মোকাবেলা করেছিলেন। তারা মন পরিবর্তন করে ও সিদ্ধান্ত নেয়ার ফলে ওয়াটকিন্স আগামীকাল ক্রিকেটের বড় ধরনের আসরে নিজের অভিজ্ঞতা লাভের সুযোগ পাবেন। যারা বড়দিনে এমসিজিতে এনএসডব্লিউ বনাম ভিক্টোরিয়ার মধ্যকার খেলা দেখেছিলেন তারা বিজ্ঞ পণ্ডিতদের সাথে একমত পোষণ করবেন না ও তার অন্তর্ভুক্তিতে সমালোচনায় মুখরিত হবেন। খুব সাধারণভাবে বলা যায় যে, আমাদের মেইলি নেই, গ্রিমেট নেই, ও’রিলি নেই। আমাদের সেরা স্পিনার হচ্ছেন অ্যাশলে মলেট। তিনি ক্যারিবীয় অঞ্চলে যাননি ও আগামীকালের খেলা থেকে বাদ পড়েছেন। ওয়াটকিন্সকে যে-কেউ মাঠের বাইরে রাখবেন ও যদি দল নির্বাচকমণ্ডলী তাকে দ্বাদশ খেলোয়াড় হিসেবে রাখে তাহলেও আশ্চর্য্য হবার কিছু নেই।" ঐ টেস্টে জন ওয়াটকিন্স অনিয়ন্ত্রিতভাবে বোলিং করেন ও সংক্ষিপ্ত সময় বোলিং করে কোন উইকেট পাননি।
অস্ট্রেলিয়ার দ্বিতীয় ইনিংসে আট উইকেটের পতন ঘটে ও মাত্র ৭৫ রানে এগিয়ে যায়। তবে, নবম উইকেট জুটিতে বব ম্যাসি’র সাথে ৮৩ রান সংগ্রহ করেন। এরফলে, অস্ট্রেলিয়ার স্বল্প ব্যবধানের বিজয়ে যথেষ্ট ভূমিকা রাখেন। ওয়াটকিন্স ৩৬ রান তুলেন। অথচ, এরপূর্বে অংশগ্রহণকৃত পাঁচটি প্রথম-শ্রেণীর খেলায় মাত্র ১২ রান তুলেছিলেন। দ্বিতীয় ইনিংসে তিনি কোন বোলিং করার সুযোগ পাননি। তবে, ক্যাচ তালুবন্দী করার মাধ্যমে অস্ট্রেলিয়ার জয়ে সহায়তা করেন।
ওয়েস্ট ইন্ডিজ গমন
১৯৭২-৭৩ মৌসুমে দলের সদস্যরূপে ওয়েস্ট ইন্ডিজ গমন করেন। অস্ট্রেলিয়ার ওয়েস্ট ইন্ডিজ গমনের শুরুটা বেশ নাজুক অবস্থায় ছিল। বব ম্যাসি ও ডেনিস লিলি’র আঘাতপ্রাপ্তির ফলে জন ওয়াটকিন্সের টেস্ট খেলার পথ সুগম হয়। তবে, তাকে দ্বাদশ খেলোয়াড় হিসেবে রাখা হয়। প্রথম পাঁচটি খেলার তিনটিতেই তাকে এ অবস্থানে রাখা হয়েছিল।
লিওয়ার্ড আইল্যান্ডসের বিপক্ষে ২/২৮ পান। এরপর, ত্রিনিদাদ ও টোবাগোর বিপক্ষে চার উইকেট লাভ করেন। গায়ানার বিপক্ষে চার উইকেট লাভ করেন। তন্মধ্যে, ক্লাইভ লয়েড তার শিকারে পরিণত হয়েছিলেন।  তাসত্ত্বেও, তাকে টেস্ট দলের বাইরে রাখা হয়। উইন্ডওয়ার্ড আইল্যান্ডসের বিপক্ষে খেলে কোন উইকেট পাননি। এটিই তার সর্বশেষ প্রথম-শ্রেণীর ক্রিকেট খেলায় অংশ নেয়া ছিল। তার পুরো প্রথম-শ্রেণীর খেলোয়াড়ী জীবন ১০ খেলায় ও ১৪ মাসের মধ্যে সম্পাদন হয়েছিল।
মূল্যায়ন
ত্রিনিদাদ ও টোবাগোর বিপক্ষে খেলাকালীন ডগ ওয়াল্টার্স একবার দুষ্টুমি করে মন্তব্য করেন যে, ওয়াটকিন্সের বোলিং মোকাবেলা করাই তিনি বেশ স্বাচ্ছন্দ্যবোধ করেন। ওয়াটকিন্সও তাই করেছিলেন। ওয়াল্টার্সও অধিকাংশ সময় সেভাবেই উপভোগ করেন। তাসত্ত্বেও, তিনি বলকে স্ট্যাম্পের বেশ বাইরের দিকে ফেলছিলেন।
এ প্রসঙ্গে জন ওয়াটকিন্স মন্তব্য করেন যে, "যখন আপনি আত্মবিশ্বাস হারাবেন, তখন নিশ্চয়ই আবারও বোলিং করতে চাইবেন না। ওয়েস্ট ইন্ডিজ সফরে আমার কোন আত্মবিশ্বাস ছিল না। তাসত্ত্বেও, প্রায় ২৫ গড়ে ১৭ উইকেট লাভ করেছি। তন্মধ্যে, প্রথম-শ্রেণীর খেলায় পেয়েছি ১০টি। আমি এ সফরে মাত্র ৭৮ ওভার বোলিং করার সুযোগ পেয়েছি। যখন আপনার আত্মবিশ্বাস হারাবে, তখন নিশ্চয়ই তা আনন্দদায়ক অনুভূতি ছিল না। একবার করার পর আর করতে চাইবেন না। দূর্ভাগ্যজনকভাবে সিডনিতে ভুলের দিনে আমি কেবল দুঃখিতই বলতে পারি। আমি আরও টেস্ট ক্রিকেট খেলতে চেয়েছি। কিন্তু তা কেবলমাত্র আমার দিক থেকে আগ্রহ রয়েছে। ক্যারিবীয় অঞ্চলে এ অভিজ্ঞতা উপযুক্ত ছিল। কিন্তু, এর তিন মাস পর্যন্ত বোলিংয়ে কোন আত্মবিশ্বাস খুঁজে পাইনি।"
কিথ স্ট্যাকপোল ব্যাঙ্গাত্মকভাবে মন্তব্য করেছিলেন যে, খুব সম্ভবতঃ সবচেয়ে সৌভাগ্যবান ক্রিকেটার হিসেবে অস্ট্রেলিয়ার পক্ষে প্রতিনিধিত্ব করার গৌরব অর্জন করেছেন। এ প্রসঙ্গে স্মৃতিচারণ করে বলেন যে, প্রস্তুতিমূলক একটি খেলায় বড় ধরনের ফুল টস বলে স্কয়ার-লেগ অঞ্চলে দণ্ডায়মান আম্পায়ারকে প্রায় আহত করে ফেলেছিলেন যা আমি আর কোথাও দেখিনি।
অবসর
তিনি প্রায়শঃই ঠুনকো আত্মবিশ্বাসে ভেঙ্গে পড়েন ও এরপর আর কোন প্রথম-শ্রেণীর খেলায় অংশ নেননি। ১৯৭৩-৭৪ মৌসুমের শুরুরদিকে এনএসডব্লিউ দল থেকে বাদ পড়েন। তাসত্ত্বেও, ক্লাব ক্রিকেটে খেলা চালিয়ে যেতে থাকেন। এ পর্যায়ে তিনি ব্যাটসম্যানের ভূমিকায় অবতীর্ণ হয়েছিলেন। নিউক্যাসলে তিনি জাহাজীকরণ প্রতিষ্ঠানে কাজ করতে থাকেন।
১৯৭৬-৭৭ মৌসুমে নিউক্যাসলের সদস্যরূপে সিডনির বিপক্ষে ৪/৬৬ লাভ করেন।
৯২ নং ওয়ার্ড, কলকাতা পৌরসংস্থা
৯২ নং ওয়ার্ড, কলকাতা পৌরসংস্থা হ'ল ভারতের পশ্চিমবঙ্গ রাজ্যের দক্ষিণ কলকাতার একটি অংশ। এটি ঢাকুরিয়া (বাবুবাগান-সেলিমপুর-তেলি পাড়া-তনু পুকুর), যাদবপুর বিশ্ববিদ্যালয় এবং গড়ফা (নস্কর পাড়া-শহীদ নগর / মিষ্টি ল্যান্ড-ঝিল রোড / নিউল্যান্ড-পাল বাজার-বিবেকনগর-প্রতাপগড়) এর কিছু অংশ জুড়ে কলকাতা পৌরসংস্থার  বরো নং ১০-এর প্রশাসনিক অঞ্চল।
ভূগোল
৯২ নম্বর ওয়ার্ডের উত্তরে শরৎ ঘোষ গার্ডেন রোড এবং পূর্ব রেলওয়ের বজ বজ শাখা; পূর্ব দিকে কালীপদ রায় লেন, ঝিল রোড এবং প্রাক্তন হাল্তু ইউনিয়ন বোর্ডের পশ্চিম সীমানা; দক্ষিণে যাদবপুর স্টেশন রোড, গড়ফা রোড এবং প্রাক্তন হাল্তু ইউনিয়ন বোর্ডের উত্তর সীমানা; এবং পশ্চিমে রাজা সুবোধ চন্দ্র মল্লিক রোড এবং গড়িয়াহাট রোড (দক্ষিণ)।
ওয়ার্ডটি কলকাতা পুলিশের কসবা ও যাদবপুর থানা পরিবেশন করে।
পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ থানা আছে, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।
ডেমোগ্রাফিক্স
ভারতের ২০১১ সালের আদম শুমারি অনুসারে, কলকাতা পৌরসংস্থার ৯২ নং ওয়ার্ডের মোট জনসংখ্যা ছিল ৩৬,৪৫০, যার মধ্যে ১৭,৮৬৫ (৪৯%) পুরুষ এবং ১৮,৫৮৫ (৫১%) মহিলা ছিলেন। জনসংখ্যার 6 বছরের নীচে ছিল ১,৭৯১। ৯২ নং ওয়ার্ডে মোট সাক্ষরতার সংখ্যা ছিল ৩২,৪১৭ (৬ বছরেরও বেশি জনসংখ্যার ৯৩.৫৩%)।
নির্বাচনের উপাত্ত
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং কসবার (বিধানসভা কেন্দ্র) এর একটি অংশ।
পুরকৌশল
পুরকৌশল বা পূর্তকৌশল হলো পেশাদার প্রকৌশল ব্যবস্থার একটি শাখা যেখানে নকশা, নির্মাণ কৌশল, বাস্তবিক বা প্রাকৃতিকভাবে গড়ে ওঠা পরিবেশের ব্যবস্থাপনা নিয়ে আলোচনা করা হয় যার মধ্যে সেতু, রাস্তা, পরিখা, বাঁধ, ভবন ইত্যাদি নির্মাণ অন্তর্ভুক্ত। পৃথিবীর সর্বত্র পুরকৌশলীদের কাজ রয়েছে।  সামরিক প্রকৌশল ব্যবস্থার পর পুরকৌশল হলো সবচেয়ে পুরাতন প্রকৌশল ব্যবস্থা এবং তা বেসামরিক ও সামরিক প্রকৌশল ব্যবস্থার মধ্যে পার্থক্যকারী বিভাগ। পুরকৌশলকে ঐতিহ্যগতভাবে বেশ কিছু উপ-শাখায় বিভক্ত করা হয়, যেমন স্থাপত্য প্রকৌশল, পরিবেশ প্রকৌশল, ভূ-কারিগরি প্রকৌশল, ভূপ্রকৃতিবিদ্যা, ভূগণিত, নিয়ন্ত্রণ প্রকৌশল, সংগঠন প্রকৌশল, ভূমিকম্প প্রকৌশল, পরিবহণ প্রকৌশল, পৃথিবী বিজ্ঞান, বায়ুমণ্ডলীয় বিজ্ঞান, আদালত প্রকৌশল, নগর প্রকৌশল, পানি সম্পদ প্রকৌশল, উপকরণ প্রকৌশল, উপকূলবর্তী প্রকৌশল, মহাকাশ প্রকৌশল, পরিমাণ জরিপ, মাপজোখ, পরিবেশবিজ্ঞান, ভূতত্ত্ব, নগর ও অঞ্চল পরিকল্পনা, অবকাঠামো প্রকৌশল, বস্তুবিদ্যা, জলবিজ্ঞান, ভূমি জরিপ এবং নির্মাণ প্রকৌশল।
পুরকৌশল পেশার ইতিহাস
মানব সভ্যতার শুরু থেকে প্রকৌশল জীবন ব্যবস্থার একটি অবিচ্ছেদ্য অংশ। খ্রিষ্টপূর্ব ৪০০০ এবং ২০০০ সালে প্রাচীন মিশরীয় সভ্যতা ও মেসোপটেমিয়ার সভ্যতা (প্রাচীন ইরাক) থেকে পুরকৌশলের যাত্রা শুরু বলে ধারণা করা হয়, ঠিক যখন থেকে মানুষ তাদের বসবাসের জন্য আবাস নির্মাণের প্রয়োজনীয়তা অনুভব করে। সেই সময়ে চাকা এবং পাল আবিষ্কার হবার ফলে যোগাযোগ ব্যবস্থার গুরুত্ব দারুনভাবে বৃদ্ধি পায়।
বেশ কিছুদিন আগ পর্যন্তও পুরকৌশল এবং স্থাপত্যবিদ্যার মধ্যে কোন সুস্পষ্ট পার্থক্য ছিল না এবং প্রকৌশলী ও স্থপতি শব্দ দ্বারা ভৌগোলিক স্থানভেদে, মূলত একই ব্যক্তিকে বোঝান হত। মিশরের পিরামিডকে (খ্রিস্ট পূর্ব ২৭০০-২৫০০) বিশ্বের ইতিহাসে বড় কাঠামো নির্মাণের প্রথম দৃষ্টান্ত বিবেচনা করা হয়। অন্যান্য পুরকৌশল নির্মাণকাজের মধ্যে উল্লেখযোগ্য হচ্ছে কানাত পানি ব্যাবস্থাপনা কৌশল (সবচেয়ে পুরানোটি ৩০০০ বছর পূর্বের ও প্রায় ৭১ কিলোমিটার লম্বা, ),দ্যা অ্যাপেইন ওয়ে, চীনের গ্রেট ওয়াল ইত্যাদি। রোমানরা, তাদের সাম্রাজ্যজুড়ে নালা পোতাশ্রয়, সেতু বাঁধ, রাস্তাসহ অসংখ্য বেসামরিক স্থাপনা গড়ে তোলে।
১৮শ শতাব্দীতে পুরকৌশল শব্দটিকে সামরিক প্রকৌশলবিদ্যার বিপরীত হিসেবে ব্যবহার করা হত। বিশ্বের প্রথম স্বঘোষিত সিভিল ইঞ্জিনিয়ার ছিলেন জন স্মিয়াথন যিনি এডিস্টোন লাইটহাউস তৈরি করেছিলেন। ১৭৭১ সালে স্মিয়াথন ও তার কয়েকজন সহকর্মী মিলে স্মিয়াথন সোসাইটি অফ সিভিল ইঞ্জিনিয়ার নামে একটি সংগঠন গড়ে তোলেন। যদিও তাদের কারিগরি বিষয় নিয়ে কিছু বৈঠক হয় তথাপিও এটি একটি সামাজিক সংগঠনের চেয়ে বেশি কিছু ছিল না।
পুরকৌশলের ইতিহাস
পুরকৌশল হচ্ছে সমাজের বিভিন্ন সমাধানের নিমিত্তে প্রাকৃতিক এবং বৈজ্ঞানিক ধারণা এবং নীতিগুলোর প্রয়োগ। গণিত ও পদার্থবিজ্ঞানের সূত্রকে অধিকতর বাস্তবভিত্তিক সমস্যা সমাধানে ব্যবহারের মধ্য দিয়ে পুরকৌশল পেশা আজকের অবস্থানে আসতে সক্ষম হয়েছে। যেহুতু পুরকৌশলের বিস্তৃতি অনেক ব্যপক, এর জ্ঞান কাঠামোবিদ্যা, বস্তুবিদ্যা, ভূবিজ্ঞান, ভূতত্ত্ব, মাটি, জলবিজ্ঞান, পরিবেশবিদ্যা, বলবিদ্যা এবং বিজ্ঞানের আর শাখার সাথে সংযুক্ত।
প্রাচীনকাল ও মধ্যযুগীয় সময়কালে সকল সকল স্থাপত্যের নকশা এবং নির্মাণ রাজমিস্ত্রি এবং কাঠমিস্ত্রি দ্বারা করা হত, যার ফলে একসময় স্থপতির প্রয়োজন অনুভব করায়। সকল জ্ঞান একদল বিশেষ গোষ্ঠীর কাছে মুষ্ঠিবধ্য ছিল এবং তা খুব কম সময়ই অন্যদের জানানো হত। এর ফলে একটি নির্দিষ্ট এলাকায় একই ধরনের স্থাপনা, রাস্তা ও অবকাঠামো দেখা যেত এবং তা আকারে ক্রমান্বয়ে আর বড় হতে থাকে।
পদার্থবিজ্ঞান এবং গণিতের সূত্রগুলিকে পুরকৌশলের জন্য ব্যবহার উপযোগী করে গড়ে তোলার প্রথম প্রচেষ্টাটি করেন আর্কিমিডিস তৃতীয় খ্রিস্টপূর্বাব্দ সালে, যার মধ্যে আর্কিমিডিসের তত্ত্ব অন্তর্গত ছিল, যা প্লবতা সম্পর্কে আমাদের ধারণা মজবুত করতে সাহায্য করে এবং আমাদেরকে বিভিন্ন ব্যবহারউপযোগী সমাধান যেমন আর্কিমিডিসের স্ক্রু বানাতে সাহায্য করে। ব্রহ্মগুপ্ত, একজন ভারতীয় গণিতবিদ, সপ্তম খ্রিস্টাব্দে হিন্দু-আরবিক সংখ্যাতত্ত্বের উপর ভিত্তি করে, পাটিগণিত ব্যবহার করে খননকৃত এলাকার আয়তন বের করবার পদ্ধতি আবিষ্কার করেন।
শিক্ষা ও অনুমতিপত্র
পুর-প্রকৌশলী সাধারণত পুরকৌশল এর উপর একটি একাডেমিক ডিগ্রী নিয়ে থাকেন। এর শিক্ষাবর্ষ ৩ থেকে ৫ বছর হয়ে থাকে, এবং সম্পন্ন ডিগ্রী প্রকৌশল স্নাতক, বা বিজ্ঞান স্নাতক হিসেবে মনোনীত করা হয়। পুরকৌশল পাঠ্যক্রমে সাধারণত পদার্থবিদ্যা, গণিত, প্রকল্প ব্যবস্থাপনা, নকশা এবং নির্দিষ্ট বিষয় অন্তর্ভুক্ত আছে। পুরকৌশলের প্রয়োজনীয় শাখায় প্রাথমিক কোর্স গ্রহণ করার পর, তারা উন্নতির সাপেক্ষে এক বা একাধিক শাখার উপর বিশেষত্ব লাভ করে থাকেন। যদিও স্নাতক ডিগ্রীর (বিএসসি) একজন ছাত্র শিল্প-স্বীকৃত(industry-accredited) যোগ্যতা সম্পন্ন হয়ে থাকে, আবার কিছু শিক্ষা প্রতিষ্ঠান স্নাতকোত্তর ডিগ্রী (এমএসসি) প্রদান করে, যা শিক্ষার্থীদের তাদের পছন্দের বিষয়ে আরও বিশেষজ্ঞ হওয়ার সুযোগ দিয়ে থাকে।. অধিকাংশ দেশে, একটি স্নাতক ডিগ্রীই ইঞ্জিনিয়ারিং পেশাদারী সার্টিফিকেশন হিসেবে কাজ করে। প্রত্যায়িত ডিগ্রী কার্যক্রম সম্পন্ন হওয়ার পর, একজন প্রকৌশলীকে প্রত্যয়িত হওয়ার পূর্বেই তার পরীক্ষার ফলাফল আশাতীত এবং কর্ম দক্ষতা বৃদ্ধি করতে হবে। একবার প্রত্যায়িত হয়ে গেলে, প্রকৌশলী তখন পেশাদার হিসেবে বিবেচিত হবে। প্রাসঙ্গিক পেশাদারী সংস্থার মধ্যে, প্রকৌশলী জাতীয় সীমানা জুড়ে  অনুশীলন বা হাতে কলমে শিক্ষা গ্রহণ করার বেপারে আন্তর্জাতিক চুক্তি আছে। প্রশংসাপত্রের সুবিধা অনেকাংশে তার অবস্থানের উপর নির্ভর করে। উদাহরণস্বরূপ বলা যায়, মার্কিন যুক্তরাষ্ট্র এবং ক্যানাডাতে,  শুধু মাত্র একজন প্রত্যায়িত পেশাদারী প্রকৌশলই পারবেন সরকারি এবং বেসরকারি কাজের জন্য, তার স্বাক্ষরকৃত প্রকৌশলী পরিকল্পনা (plan) এবং অঙ্কন(drawing) অনুমোদনের জন্য সরকারি কর্তৃপক্ষের নিকট জমা দিতে। "  যুক্তরাজ্য সহ অন্যান্য দেশেও পুরকৌশলের জন্য একই আইন প্রণয়ন করা হয়েছে। অস্ট্রেলিয়ার কুইন্সল্যান্ডে পুর-প্রকৌশলীদের রাষ্ট্রীয় অনুমোদনে বা লাইসেন্সে কিছুটা সীমাবদ্ধতা রয়েছে। প্রায় সকল প্রতায়িত সংস্থাই নীতিশাস্ত্র কোড(code of ethics) মেনে চলে, যা ওখানকার সকল সদস্যকে মেনে চলতে হবে " একজন প্রকৌশলীকে অন্য পক্ষের সাথে, চুক্তি আইন সংবলিত চুক্তিমুলক বিষয়গুল অবশ্যই মেনে চলতে হবে। যদি একজন প্রকৌশলী তার কাররয ক্ষেত্রে অপারগ হয়, তবে তিনি আইনত দোষী সাব্বস্থ হতে পারে।" একজন পুরকৌশলীকে আরও কিছু নিয়ম কানুন মেনে কাজ করতে হয়, সেটা হতে পারে বিল্ডিং কোড ও পরিবেশ গত আইন।
মোহাম্মদ জিয়াউদ্দিন
মোহাম্মদ জিয়াউদ্দিন একজন বাংলাদেশী কূটনৈতিক। তিনি ২০১৪ থেকে ২০২০ সাল পর্যন্ত মার্কিন যুক্তরাষ্ট্রে বাংলাদেশের রাষ্ট্রদূত হিসেবে দায়িত্ব পালন করেন।
প্রাথমিক জীবন ও শিক্ষা
মোহাম্মদ জিয়াউদ্দিনের পিতার নাম মোহাম্মদ আসিরুদ্দিন এবং মাতার নাম শামসুন নাহার। জিয়াউদ্দিন মাধ্যমিক শিক্ষা সমাপ্ত করেন ঢাকার সেইন্ট গ্রেগরী উচ্চ বিদ্যালয়ে (১৯৬২)। তারপর তিনি উচ্চ মাধ্যমিক শিক্ষার জন্য নটর ডেম কলেজে মানবিক বিভাগে ভর্তি হন। সেখান থেকে ১৯৬৪ সালে এইচএসসি পাশ করে তিনি ঢাকা বিশ্ববিদ্যালয়ে ভর্তি হন এবং সেখান থেকে ১৯৬৭ সালে ইংরেজি সাহিত্যে স্নাতক (সম্মান) ও পরের বছর স্নাতকোত্তর (এমএ) ডিগ্রি অর্জন করেন।
কর্মজীবন
জিয়াউদ্দিন লন্ডন এবং নাইরোবিতে (কেনিয়া) বাংলাদেশ হাইকমিশন এবং জাতিসংঘে বাংলাদেশের স্থায়ী মিশনে কাজ করেছেন। তিনি ইতালিতে বাংলাদেশের রাষ্ট্রদূত হিসেবে নিযুক্ত ছিলেন। এছাড়াও তিনি পররাষ্ট্র মন্ত্রণালয়ের মহাপরিচালক (আন্তর্জাতিক সংস্থা) এবং বাংলাদেশ সরকারের প্রোটোকল চিফ হিসেবে দায়িত্ব পালন করছেন।
২০০৯ সালের ২৪ নভেম্বর থেকে ২০১৪ সাল পর্যন্ত তিনি প্রধানমন্ত্রী শেখ হাসিনার অ্যাম্বাসেডর-অ্যাট-লার্জ হিসেবে দায়িত্ব পালন করেন। পরবর্তীতে, ২০১৪ সালের ১৮ সেপ্টেম্বর তিনি মার্কিন যুক্তরাষ্ট্রে বাংলাদেশের রাষ্ট্রদূত হিসেবে নিযুক্ত হন। তারপর ২০১৬ সালে তিনি গায়ানায় বাংলাদেশের প্রথম রাষ্ট্রদূত (অনাবাসিক) হিসেবে নিয়োগ পান। বেলিজে বাংলাদেশের প্রথম রাষ্ট্রদূতও (অনাবাসিক) তিনিই।
ব্যক্তিগত জীবন
জিয়াউদ্দিন ইয়াসমিন জিয়াউদ্দিনের সাথে বিবাহ বন্ধনে আবদ্ধ হন। তাদের এক ছেল ও এক মেয়ে আছে।
এ টি এম আলমগীর
এটিএম আলমগীর (১৯৫০–৩ আগস্ট ২০২০) বাংলাদেশের কুমিল্লা জেলার রাজনীতিবিদ, মুক্তিযুদ্ধা, আইনজীবী ও কুমিল্লা-১০ আসনের সাবেক সংসদ সদস্য।
জন্ম ও প্রাথমিক জীবন
এটিএম আলমগীর ১৯৫০ সালে কুমিল্লা জেলার লাকসামের ঝলম গ্রামে জন্মগ্রহণ করেন। তিনি লাকসাম সরকারি পাইলট উচ্চ বিদ্যালয় হতে ১৯৬৬ সালে মেট্রিক পাশ করে কুমিল্লা ভিক্টোরিয়া সরকারি কলেজ হতে ১৯৬৮ সালে অর্থনীতিতে অনার্স এবং পরে ঢাকা বিশ্ববিদ্যালয় হতে অর্থনীতিতে মাস্টার্স ও এলএলবি পাশ করেন। এর পর নেদারল্যান্ড হতে পিজিডি পোষ্ট গ্রেজুয়েশন লাভ করেন।
রাজনৈতিক জীবন
এটিএম আলমগীর বাংলাদেশ ১৯৬৬-১৯৬৮ সালে কুমিল্লা ভিক্টোরিয়া সরকারি কলেজ শাখা ছাত্রলীগের সহসভাপতি ছিলেন। পরে ঢাকা বিশ্ববিদ্যালয় এসএম হল শাখা ছাত্রলীগের আহ্বায়ক হন তিনি। ১৯৯৬ সালে সুপ্রিম কোর্টে আইন পেশায় প্রবেশ করেন। বাংলাদেশ শিল্প ব্যাংক ও বাংলাদেশ কমার্স ব্যাংকের তিনি সাবেক চেয়ারম্যান। তিনি ১৯৭১ সালে মুক্তিযুদ্ধে বিএলএফ ডিপুটি কমান্ডার হিসেবে দায়িত্ব পালন করেন। পঞ্চম ও ষষ্ঠ (১৯৯১ ও ১৯৯৬) জাতীয় সংসদ নির্বাচনে বিএনপি দলীয় এমপি ছিলেন তিনি। ২৩ এপ্রিল ২০১৮ সালে জাতীয় পার্টিতে যোগদান করে জাতীয় পাটির কেন্দ্রীয় নির্বাহী কমিটির সদস্য নিযুক্ত হয়েছেন। তিনি সপ্তম, অষ্টম ও একাদশ (জুন ১৯৯৬, ২০০১ ও ২০১৮) জাতীয় সংসদ নির্বাচনে অংশ নিয়ে পরাজিত হন।
ইন্দ্রজিৎ (চলচ্চিত্র)
ইন্দ্রজিৎ একটি বাংলা একশনধর্মী চলচ্চিত্র যার পরিচালক অঞ্জন চৌধুরী ও প্রযোজক বিশ্বদীপ দে। ১৯৯২ সালে্র ২৪ এপ্রিল এই ছবিটি মুক্তি পায়।
কাহিনী
ইন্দ্রজিৎ একজন সৎ পুলিশ অফিসার। তার চাকরিটা করে দিয়েছিলেন বিধায়ক সুপ্রকাশ সান্যাল। ইন্দ্রজিতের দাদা বিশ্বজিত বড় উকিল আর ভাই অভিষেক বেকার। ইন্দ্রজিৎ চেষ্টা করে সতভাবে কর্মজীবন চালাতে। বিধায়কের ছেলে রাজা একটি মেয়েকে ধর্ষন করলে তার তদন্ত করতে আসে ইন্দ্রজিৎ। মেয়েটি আত্মহত্যা করে। ইন্দ্রজিৎ গ্রেপ্তার করে রাজাকে। বিধায়ক সান্যাল বার বার চাপ দিয়ে হুমকি ও ভয় দেখিয়েও ইন্দ্রজিতকে দমাতে পারেননা, কারণ সৎ উপরওয়ালা পুলিশকর্তা ইন্দ্রজিতের কাজে সন্তুষ্ট। অনেক ঝামেলার পরে ইন্দ্রজিৎ আদালতে রাজাকে উপস্থিত করলে তার হয়ে মামলায় দাড়ান দাদা বিশ্বজিত। ইন্দ্রজিৎ পারিবারিক অশান্তি ও হুমকিকে পরোয়া করেনা কর্তব্যের তাগিদে।
পেঁয়াজ পিঠা
পেঁয়াজ পিঠা এক ধরনের মিষ্টি জাতীয় পিঠা যার প্রধান উপাদান পেঁয়াজ। চীন, জার্মানি, কোরিয়া, সুইজারল্যান্ডসহ পৃথিবীর অনেক দেশে পেঁয়াজের পিঠা খাওয়ার প্রচলন আছে। অঞ্চল ভেদে বিভিন্ন ধরনের বৈচিত্র‍্যপূর্ণ পেঁয়াজ পিঠা পাওয়া যায়।
নিম্ন-ভোল্টেজ নেটওয়ার্ক
thumb|right|ভারতের [[পশ্চিমবঙ্গ রাজ্যের উত্তর চব্বিশ পরগনা জেলায় ২২০-২৪০ ভোল্টেজের বিদ্যুৎ সরবরাহ লাইন।]] একটি নিম্ন-ভোল্টেজ নেটওয়ার্ক বা গৌণ নেটওয়ার্ক বৈদ্যুতিক শক্তি বিতরণের একটি অংশ, যা বিতরণ ট্রান্সফর্মার থেকে শেষ গ্রাহকদের বিদ্যুৎ মিটারগুলিতে বৈদ্যুতিক শক্তি বহন করে। গৌণ নেটওয়ার্কগুলি একটি নিম্ন ভোল্টেজ স্তরে পরিচালিত হয়, যা সাধারণত বৈদ্যুতিক সরঞ্জামগুলির মেইন ভোল্টেজের সমান।
পেঁয়াজ পিঠা
বর্ণনা
কেক জাতীয় পিঠা তৈরিতে অন্যান্য যেসকল সাধারণ উপাদান ব্যবহার করা হয় পেঁয়াজ পিঠায় তার সাথে প্রধান হিসেবে পেয়াজ যোগ করা হয়।  সিদ্ধ পেঁয়াজ ব্যবহার করলে পেঁয়াজ পিঠায় পেঁয়াজের ঝাঁঝ কমে যায়। আলু কিংবা বেকন ব্যবহার করা হয় পিঠায়।    কটেজ চীজ ও টক দই ব্যবহার করা যেতে পারে। পেঁয়াজ ব্যবহার করে চকোলেট কেকও তৈরি করা যায়। চীন, জার্মানি, কোরিয়া, সুইজারল্যান্ড, ওয়েলসসহ অন্যান্য দেশে পেঁয়াজ কেক প্রচলিত।
নিম্ন-ভোল্টেজ নেটওয়ার্ক
৫০ বা ৬০ হার্টজ ফ্রিকোয়েন্সিতে বেশিরভাগ আধুনিক গৌণ নেটওয়ার্কগুলি এসি রেটড ভোল্টেজে ১০০-১২৭ বা ২২০-২৪০ ভোল্টে পরিচালিত হয় (দেশ অনুযায়ী প্রধান বিদ্যুৎ দেখুন)। অপারেটিং ভোল্টেজ, প্রয়োজনীয় সংখ্যক পর্যায় (তিন-পর্যায় বা একক-পর্যায়) এবং প্রয়োজনীয় নির্ভরযোগ্যতা টপোলজি এবং নেটওয়ার্কের কনফিগারেশন নির্দেশ করে। সবচেয়ে সহজ ফর্মটি হ'ল ট্রান্সফর্মার থেকে গ্রাহক প্রাঙ্গনে রেডিয়াল সার্ভিস ড্রপ লাইন। নিম্ন-ভোল্টেজের রশ্মীয় সংযোগগুলি (রেডিয়াল ফিডারগুলি) একাধিক গ্রাহকদের বিদ্যুৎ সরবরাহ করে। নির্ভরযোগ্যতা বৃদ্ধির জন্য, তথাকথিত স্পট নেটওয়ার্ক ও গ্রিড নেটওয়ার্কগুলি একাধিক বিতরণ ট্রান্সফর্মার এবং সরবরাহের পথ থেকে গ্রাহকদের বিদ্যুৎ সরবরাহ করে। ওভারহেড পাওয়ার লাইন, আকাশস্থ বা ভূগর্ভস্থ বিদ্যুৎ তার বা তাদের মিশ্রণ দ্বারা বৈদ্যুতিক তারের উপলব্ধি করা যায়।
পেঁয়াজ পিঠা
বর্ণনা
চীনা রন্ধনশৈলীতে, পেঁয়াজ পিঠা তৈরিতে স্ক্যালিয়ন ব্যবহার করা হয়। সাধারণ চীনা পেঁয়াজ কেকে থাকে ময়দা, লার্ড, স্প্রিং অনিয়ন এবং লবণ।
নিম্ন-ভোল্টেজ নেটওয়ার্ক
সংক্ষিপ্ত বিবরণ
বৈদ্যুতিক শক্তি বিতরণ ব্যবস্থাগুলি নির্ভরযোগ্য এবং উচ্চ মানের পাওয়ার'সহ তাদের গ্রাহকদের পরিবেশন করার জন্য নকশা করা হয়। সর্বাধিক প্রচলিত বিতরণ ব্যবস্থায় সাধারণ রেডিয়াল সার্কিট (ফিডার) থাকে, যা ওভারহেড, ভূগর্ভস্থ বা কোনও সংমিশ্রণ হতে পারে। বিতরণ সাবস্টেশন থেকে, ফিডারগুলি শেষ গ্রাহকদের কাছে বিদ্যুৎ শক্তি বহন করে, যা মাঝারি ভোল্টেজ বা প্রাথমিক নেটওয়ার্ক গঠন করে এবং একটি মাঝারি ভোল্টেজ স্তরে পরিচালিত, সাধারণত ৫-৩৫ কেভি। ফিডারগুলির দৈর্ঘ্য কয়েক কিলোমিটার থেকে কয়েক দশক কিলোমিটার পর্যন্ত হয়। তাদের অবশ্যই নির্ধারিত বিতরণ অঞ্চলে সমস্ত গ্রাহকদের সরবরাহ করতে হয়, তারা প্রায়শই নির্ধারিত করিডোরগুলির সাথে বাঁক এবং শাখা গঠন করে। একটি সাবস্টেশন সাধারণত ৩-৩০ টি ফিডার সরবরাহ করে।
সরবরাহ ট্রান্সফরমার বা গৌণ ট্রান্সফরমারগুলি, ফিডারগুলির সাথে রাখা হয়। যেগুলি মাঝারি ভোল্টেজকে নিম্ন ভোল্টেজ স্তরে রূপান্তরিত করে, যা শেষ গ্রাহকদের দ্বারা (মেইন ভোল্টেজ) সরাসরি ব্যবহারের জন্য উপযুক্ত। সাধারণত, একটি গ্রামীণ প্রাথমিক ফিডার বিস্তীর্ণ অঞ্চলে ছড়িয়ে ৫০ টি সরবরাহ ট্রান্সফর্মার সরবরাহ করে, তবে কনফিগারেশনের উপর নির্ভর করে চিত্রটি উল্লেখযোগ্যভাবে পরিবর্তিত হয়। এগুলিকে পোলের শীর্ষে, সেলারগুলিতে বা মনোনীত ছোট প্লটগুলিতে বসানো হয়। এই ট্রান্সফরমারগুলি থেকে, নিন্ম-ভোল্টেজ বা গৌণ নেটওয়ার্ক শাখাগুলি বিদ্যুতের মিটার দ্বারা সজ্জিত গ্রাহক প্রাঙ্গনে গ্রাহকের সঙ্গে সংযুক্ত থাকে।
আল-ইয়ামানি
ইয়ামানি অথবা আল-ইয়ামানি (الیماني) হল শিয়া ইসলামি পরকালবিদ্যায় একজন প্রাক-মসিহীয় চরিত্র, যে মুসলিম মশীহ মাহদী আসার পূর্বে হাজির হবে এবং মানুষকে সঠিক পথ দেখাবে বলে ভবিষ্যতবাণী করা হয়েছে।
পেঁয়াজ পিঠা
লাওবিং
লাওবিং হচ্ছে এক ধরনের প্যানকেক যা ময়দা, পানি ও লবণ দিয়ে তৈরি করা হয়।   স্ক্যালিয়ন প্রাথমিক উপাদান হিসেবে যোগ করা হয়। আবার অনেক সময় লাওবিং এর সাথে পরিবেশন করা হয়।
আল-ইয়ামানি
অনেক মানুষ বিশ্বাস করে যে আহমাদ আল-হাসান হচ্ছেন সেই ইয়ামানি যার ব্যাপারে মুহাম্মদ ভবিষ্যতবাণী করেছিলেন এবং কুরআনের গোপন জ্ঞান এবং বিভিন্ন স্বপ্নগুলো এই দাবি প্রমাণ করে বলে মনে করা হয়।
পেঁয়াজ পিঠা
পাজেয়ন
পাজেয়ন হচ্ছে কোরীয় রন্ধনশৈলীর জেয়ন প্যানকেক। এটা ময়দা, ডিম এবং সবুজ পেয়াজ কিংবা লিক ব্যবহার করে তৈরি করা হয়। চালের আটা,  সিফুড, গরু ও শুকরের মাংস ইত্যাদিও ব্যবহার করা হয়। ডংনে পাজেয়ন তৈরিতে সবুজ পেয়াজ ও সামুদ্রিক খাবার ব্যবহার করা হয়।
আল-ইয়ামানি
ইয়ামানির ব্যক্তিত্ব
শিয়া সূত্রগুলো অনুযায়ী, এটি পরিষ্কার নয় যে আল-ইয়ামানি হাসান ইবনে আলী নাকি হোসাইন ইবনে আলীর বংশধর। ইয়ামানির পূর্বপুরুষ সম্পর্কে জাফর আস-সাদিক বলে গেছেন, "আমার চাচা জায়েদ ইবনে আলীর বংশের [একটি] শাখা থেকে ইয়ামান আসবে।" বিভিন্ন দলিলে আল-ইয়ামানির বিভিন্ন নাম পাওয়া যায়, যেমন "হাসান", "হুসেইন", "সাঈদ", "মানসুর", এবং "নাসর"। ইসলামের নবী মুহাম্মদ তাকে "নাসর" বলে ডেকেছিলেন কারণ তিনি ইমাম মাহদীর পূর্বে আবির্ভূত হবেন। কিছু সূত্রে, আল-ইয়ামানিকে এমন একজন মানুষ হিসেবে বলা হয়েছে যে ইমাম মাহদীর দিকে সবাইকে আহবান করবে। উপরন্তু, কিছু সূত্র আল-ইয়ামানিকে "মানসুর" বলে এবং উল্লেখ করে যে সে মাহদীর সাথে যুদ্ধে অংশ নিবে।
ইয়ামানির আবির্ভাব
শিয়া মতবাদে, ইমাম মাহদীর আগমনের পূর্বে পাঁচটি পাঁচটি লক্ষণের কথা উল্লেখ করা হয়দছে। সেই পাঁচটি লক্ষণের একটি হল ইয়েমেনের শাসক আল-ইয়ামানির আবির্ভাব, যে মানুষকে সঠিক পথের দিকে দাওয়াত দিবে। জাফর আল-সাদিক জানিয়েছে মাহদীর আগমনের পূর্বে ঘটা পাঁচটি লক্ষণগুলো হল: সুফিয়ানি ও ইয়ামানির আগমন, আকাশ থেকে আসা কণ্ঠস্বর, নফস-এ-জাকিয়াহকে হত্যা এবং বাইদায় এক দল লোককে ভূমির গ্রাস করা। আরেকটি হাদিসে, মুহাম্মদ আল-সাদিক বলেন ইয়েমেন থেকে ইয়ামানি সাদা পতাকা নিয়ে উপস্থিত হবেন।
উপস্থিতির স্থান ও সময়
ইয়ামানি ইয়েমেন থেকে আসবেন। শিয়াদের ষষ্ঠ ইমাম অভ্যুত্থানের স্থান সম্পর্কে বলেন, "সুফিয়ানির আবির্ভাব হবে সিরিয়া (শাম) থেকে এবং ইয়ামানির আবির্ভাব হবে ইয়েমেন থেকে। কিন্তু এটা লক্ষ্য করা গুরুত্বপূর্ণ যে হাদিসে দুজন ইয়ামানির কথা উল্লেখ রয়েছে। একজন ইয়েমেন থেকে আসবে যে মাহদীকে সমর্থন করবেনা, কিন্তু সুফিয়ানির সাথে লড়াই করবে এবং অবশেষে মৃত্যুবরণ করবে। এবং অন্য ইয়ামানি ইয়েমেন থেকে আসবে এমন কোন উল্লেখ নেই, কিন্তু সে ইমাম মাহদীকে সমর্থন করবে।” মুহম্মদ আল-বাকির একট হাদিসে ব্যাখ্যা করেছেন, "সুফিয়ানি, ইয়ামানি ও খোরাসানির আবির্ভাব এক বছর, এক মাস ও এক দিব (একই সময়) মধ্যে ঘটবে, তারা একাধিক ঘটনাবলির একেকটির অংশ হবে যেগুলো একটি সুতো দিয়ে সংযুক্ত থাকবে। এসব ব্যক্তিদের মাঝে ইয়ামানি পথপ্রদর্শকের নিকটে থাকবে এবং মানুষকে ইমাম মাহদীর সাথে যোগ দেওয়ার আহবান করবে। যখন তার আবির্ভাব হবে তখন প্রত্যেক মুসলিমের জন্য অস্ত্র ব্যবহার হারাম হয়ে যাবে। যখন তার আবির্ভাব হবে অতিসত্বর তার সাথে যোগ দিবে, কেননা তার পতাকা হল পথপ্রর্শন ও সমৃদ্ধির পতাকা এবং কোন মুসলিমের উচিত হবেনা তার বিরোধিতা করার। কেউ যদি বিরোধিতা করে তবে সে জাহান্নামে চলে যাবে কারণ ইয়ামানি সঠিক পথের দিশারি।" আরেকটি হাদিসে, আলী আর-রিদা বলেন, "সুফিয়ানি, ইয়েমেনি এবং খোরাসানির উত্থান একই বছর, মাস এবং দিনে হবে। সব দিক থেকে বিপদ আসবে। যারা তাদের প্রতিরোধ করার চেষ্টা করে তাদের প্রতি ধিক্কার!" ইয়ামানির আবির্ভাব রজব মাসে সংঘটিত হবে। কিছু সূত্র বলে ইয়ামানি ও খোরাসানি একত্র হয়ে সুফিয়ানির বিরুদ্ধে লড়বে।
আবির্ভাবের উপসংহার
হাদিসগুলো ইয়ামানির আবির্ভাবের উপসংহার সম্পর্কে সামান্য তথ্য প্রদান করলেও, মুহাম্মদ আল-সাদিকের একটি হাদিসে রয়েছে, "অসংখ্য যুদ্ধ ও ব্যর্থতার পর সে সুফিয়ানিকে চূর্ণবিচূর্ণ করে দিয়ে তাকে হত্যা করবে।"
ওমান এয়ার
শুরুর বছরগুলো
ওমান এয়ার এর যাত্রার পটভূমি মূলত শুরু হয় ১৯৭০ সালে, যখন ওমান ইন্টারন্যাশনাল সার্ভিসেস (ওআইএস) প্রতিষ্ঠিত হয়৷ পরবর্তীতে কোম্পানীটি বেইত আল ফালাজ এয়ারপোর্টে সিভিল এয়ারক্রাফট গ্রাউন্ড হ্যান্ডেলিং সার্ভিস প্রদান শুরু করে৷ ১৯৭২ সালে ওমান ইন্টারন্যাশনাল সার্ভিসেস (ওআইএস) এর কার্যক্রম নতুন টার্মিনাল সীব ইন্টারন্যাশনাল এয়রপোর্টে স্থানান্তরিত করে৷ ১৯৭৭ সালে এয়ারক্রাফট ইঞ্জিনিয়ারিং ডিভিশন প্রতিষ্ঠার পূর্বে কোম্পানীটি গালফ এয়ার এর লাইট এয়ারক্রাফট ডিভিশন এর দায়িত্ব নেয়৷ ওমানের বেসামরিক বিমান চলাচল খাত এর দ্রুত অগ্রগতির কারণে ওমান ইন্টারন্যাশনাল সার্ভিসেস (ওআইএস) বিভিন্ন সার্ভিস যেমন হ্যাঙ্গার, ওয়ার্কশপ, ইন-ফ্লাইট ক্যাটারিং ইত্যাদি সুবিধার সাথে সংযুক্ত হয়৷
১৯৮১ সালে ওমান এভিয়েশন সার্ভিস একটি জয়েন্ট স্টক কোম্পানীতে পরিণত হয়৷ ওমান ইন্টারন্যাশনাল সার্ভিসেস (ওআইএস) গালফ এয়ার এর নিকট হতে ১৩টি এয়ারক্রাফট কেনে, যে বিমানগুলো তাদের পূর্বে ব্যবহৃত টার্বোপ্রপস ফকার ২৭-৬০০ এবং ৫০০ সিরিজ এর পরিবর্তে ব্যবহার করা শুরু হয়৷ পরবর্তী বছর ওমান এভিয়েশন সার্ভিস যৌথভাবে গলফ এয়ার এর সাথে সালালাহতে জেট ইঞ্জিন চালিত বিমান পরিচালিত ফ্লাইট পরিচালনা শুরু করে৷ ১৯৮৩ সাল হতে ১৯৯৩ সাল পর্যন্ত কোম্পানীটি নতুন নতুন যন্ত্রপাতি যেমন সেসনা সিটাশন ক্রয় করে এবং তদের সার্ভিসসমূহ উন্নতকরণের লক্ষ্যে নতুন নতুন সুবিধা চালু করে৷
১৯৯৩ সালের নতুন এয়ারলাইন
১৯৯৩ সালে ওমান এয়ার গঠিত হয়৷ ঐ বছরই মার্চ মাসে একটি বোয়িং ৭৩৭-৩০০ এর মাধ্যমে মাস্কাট হতে সালালাহ প্রথম ফ্লাইট পরিচালনা করা হয়৷ ১৯৯৩ সালের জুলাই মাসে এয়ারলাইনটি দ্বারা বোয়িং ৭৩৭-৩০০ এর মাধ্যমে এর প্রথম আন্তর্জাতিক ফ্লাইট দুবাইতে পরিচালিত হয়৷ অন্যান্য গন্তব্যস্থল যেমন ট্রিভানড্রামে নভেম্বর মাসে, ১৯৯৪ সালের জানুয়ারী মাসে কুয়েত এবং করাচীতে এবং অক্টোবর মাসে কলম্বোতে ফ্লাইট পরিচালনা শুরু হয়৷ ১৯৯৫ সালে বোয়িং ৭৩৭ গুলো পরিবর্তনের লক্ষ্যে রিজিয়ন এয়ার অব সিঙ্গাপুর হতে দুটি এয়ারবাস এ৩২০ লীজ নেয়া হয়৷ ১৯৯৫ হতে ১৯৯৭ পর্যন্ত অন্যান্য বিভিন্ন গন্তব্যস্থল যেমন মুম্বাই, ঢাকা, আবুধাবি, দোহা এবং চেন্নাই ইত্যাদি স্থানে ফ্লাইট পরিচালনা করা হয়৷ ১৯৯৮ সালের অক্টোবর মাসে ওমান এয়ার ইন্টারন্যাশনাল এভিয়েশন ইন্ডাস্ট্রি ট্রেড গ্রুপ ইন্টারন্যাশনাল এয়ার ট্রান্সপোর্ট অ্যাসোসিয়েশন (আইএটিএ) এ অন্তর্ভূ্ক্ত হয়৷ পরবর্তী বছরের শেষের দিকে গাওডার, পেশওয়ার, জেদ্দা এবং আল-আইন ইত্যাদি স্থানে এয়ারলাইনটির ফ্লাইট নেটওয়ার্ক বিস্তৃত করা হয়৷
গন্তব্যস্থলসমূহ
২০১৫ সালের ডিসেম্বর মাস অনুসারে, ওমান এয়ার এর প্রধান কেন্দ্রস্থল মাস্কাট আন্তর্জাতিক বিমানবন্দর হতে ২৭টি দেশের ৫০টি গন্তব্যস্থলে এর বিমানসমূহ পরিচালনা করে থাকে৷ এ সকল গন্তব্যস্থলের মধ্য ভারতে সর্বাধিক ফ্লাইট (১১টি গন্তব্যস্থলে) পরিচালিত হয়ে থাকে৷
কোডশেয়ার চুক্তি
নিন্মলিখিত এয়ারলাইন্সগুলোর সাথে ওমান এর কোড শেয়ার চুক্তি বিদ্যমান রয়েছে:
পরিচালিত বিমানসমূহ
২০১৬ সালের আগস্ট মাস অনুসারে ওমান এয়ার এর বিমানবহরে নিচের বিমানগুলো রয়েছে: এয়ারবাস এ৩৩০-২০০, এয়ারবাস এ৩৩০-৩০০, বোয়িং ৭৩৭-৭০০, বোয়িং ৭৩৭-৮০০, বোয়িং ৭৩৭-৯০০ইআর, বোয়িং ৭৩৭ ম্যাক্স, বোয়িং ৭৮৭-৮, বোয়িং ৭৮৭-৯, এমব্রায়ার ১৭৫৷
পূর্বে ব্যবহৃত বিমানসমূহ
এয়ারবাস এ৩০০বি৪-২০৩, এয়ারবাস এ৩১০-৩০০, এয়ারবাস এ৩২০-২০০, এটিআর ৪২-৫০০, বোয়িং ৭৩৭-৩০০, বোয়িং ৭৩৭-৪০০, বোয়িং ৭৩৭-৭০০, বোয়িং ৭৫৭-২০০, বোয়িং ৭৬৭-২০০ইআর, বম্বারডিয়ার ড্যাশ ৮-৩০০৷
এমিলি সালভিনিকে খুন
এমিলি সালভিনি (৩১ অক্টোবর ১৯৮৯ – ৩ মে ১৯৯৭) ছিলেন সাত বছরের একটি মেয়ে, যিনি ১৯৯৭ সালের মে মাসে বার্কশায়ারের রেডিং-এ তার পারিবারিক বাড়িতে অগ্নিসংযোগের হামলায় নিহত হন। তার হত্যার কোনো সমাধান হয়নি।
পটভূমি
এমিলি ১৯৮৯ সালের অক্টোবরে ইতালিতে জন্মগ্রহণ করেছিলেন। তার মা কেটি এবং তার বাবা মার্কো সালভিনি। কেটি সাসেক্স বিশ্ববিদ্যালয় থেকে রাজনীতিতে স্নাতক ডিগ্রি অর্জন করেন এবং ১৯৮০-এর দশকের শেষের দিকে ইতালিতে ছুটির দিনে মার্কোর সাথে দেখা করেন। এমিলির জন্মের প্রায় এক বছর আগে তারা বিয়ে করেছিল এবং কেটির বাবা -মায়ের কাছাকাছি রেডিং-এ ক্যাভারশামে যাওয়ার আগে তিন বছর ধরে গার্ডা লেকের কাছে বসবাস করেছিল। এমিলির জ্যাক নামে একটি ভাই ছিল, সে তার চেয়ে চার বছরের ছোট ছিল। সালভিনির বাড়িতে আক্রমণের সময়, কেটি এবং মার্কো আলাদা হয়ে গিয়েছিলেন এবং কেটি এবং তার দুই সন্তান কেভারশামের হেমডিয়ান রোডে আধা বিচ্ছিন্ন ভাড়া বাসার একমাত্র দখলদার ছিলেন। কেটি একটি স্থানীয় পাব-এ পার্ট-টাইম কাজ করতেন এবং মার্কো তাদের বাচ্চাদের সাথে নিয়মিত যোগাযোগ করতেন এবং প্রতি শনিবার সকাল ১০ টায় শিশুদের বাইরে নিয়ে যাওয়ার জন্য দেখা যেত। এমিলি ক্যাভারশাম প্রাথমিক বিদ্যালয়ের ছাত্র ছিলেন যা তার বাড়ির খুব কাছে ছিল।
অপরাধ
১৯৯৭ সালের ২ মে শুক্রবার রাতে, ৩ বছর বয়সী জ্যাক তার মায়ের সাথে রাতের শুরুতে এক পর্যায়ে বিছানায় উঠে ছিলেন এবং ৭ বছর বয়সী এমিলি বাড়ির পিছনে তার শোবার ঘরে ঘুমিয়ে ছিলেন। ৩ মে শনিবার রাত দেড়টায় হেমডিয়ান রোডের তিনটি টেলিগ্রাফ খুঁটিতে টেলিফোন লাইন কাটা হয়, যার ফলে ত্রিশটি বাড়ি তাদের টেলিফোন সংযোগ হারায়। শনিবার ভোর ৪.০০ টার কিছু পরে চিৎকার এবং একটি রিং সিঁধেল চোরের অ্যালার্ম দ্বারা প্রতিবেশীরা জেগে ওঠে। সালভিনিদের বাড়ি থেকে আগুনের শিখা বেরোতে দেখা গেছে। কেটি জ্যাক কাঁদতে কাঁদতে জেগে ওঠে এবং বুঝতে পারে যে এটি খুব গরম এবং শোবার ঘরের দরজার চারপাশে একটি উজ্জ্বলতা রয়েছে। যখন সে দরজা খুলল, আগুনের শিখা তার শোবার ঘরে ছুটে গেল, সিলিং এর মতো উঁচুতে। কেটি জ্যাককে, যিনি খুব ব্যথিত ছিলেন, শোবার ঘরের জানালা থেকে এবং নীচের বে উইন্ডোর উপরে একটি ছোট লেজে রেখেছিলেন। সে তার মেয়ে এমিলির কাছে পৌঁছাতে মরিয়া ছিল, কিন্তু আগুনের শিখা দিয়ে তার ঘরে যেতে পারেনি। তিনি জ্যাককে সাহায্য করতে আসা প্রতিবেশীদের একজনের হাতে তুলে দিয়েছিলেন। মেয়েকে বাঁচাতে চাইলেও তিনি তাকে বাড়ি ছেড়ে চলে যেতে রাজি করান। কেটি বে উইন্ডো লেজ থেকে পড়ে যায়। প্রত্যক্ষদর্শীরা তাকে এবং জ্যাকের মুখ, হাত ও পা কালো বলে বর্ণনা করে এবং তাদের বেশিরভাগ পোশাক পুড়ে যায়। প্রতিবেশীরা বাড়ির পিছনে একটি মই রেখে পিছনের শয়নকক্ষে এমিলির কাছে যাওয়ার চেষ্টা করেছিলেন। ইতিমধ্যে একজন গাড়ি চালক তাদের মোবাইল ফোনে দমকল বাহিনীকে সতর্ক করেছিলেন এবং দমকলকর্মীরা সদর দরজা ভেঙে এমিলিকে তার শোবার ঘর থেকে উদ্ধার করতে সক্ষম হন। পরিবারের তিনজনকেই রয়্যাল বার্কশায়ার হাসপাতালে নিয়ে যাওয়া হয় যেখানে এমিলি ধোঁয়ায় শ্বাসকষ্টে মারা যান। তার মা এবং ভাইয়ের আঘাত এতটাই গুরুতর ছিল যে তাদের বাকিংহামশায়ারের স্টোক ম্যান্ডেভিল হাসপাতালের একটি বিশেষজ্ঞ ইউনিটে স্থানান্তরিত করা হয়েছিল।
উচ্চ মিয়ানমার
উচ্চ বার্মা (အထက်မြန်မာပြည်, যা প্রকৃত মিয়ানমার নামেও পরিচিত) বলতে বোঝায় বার্মার (মিয়ানমার) একটি ভৌগোলিক অঞ্চল, যা ঐতিহ্যগতভাবে মান্দালয় এবং এর আশেপাশের এলাকা (আধুনিক মান্দলয়, সাগিং, ম্যাগওয়ে অঞ্চল) নিয়ে গঠিত। অনেক ক্ষেত্রে আরও বিস্তৃতভাবে বোঝাতে কাচিন এবং শান রাজ্যকে উচ্চ বার্মার মধ্যে অন্তর্ভুক্ত করা হয়। বর্মী ভাষাতে উচ্চ বার্মার মানুষজন সাধারণত আয়ন-থা (အညာသား) হিসাবে পরিচিত হয়, তবে নিম্ন বার্মার মানুষজন আউক-থ (အောက် သား) নামে পরিচিত।
এই শব্দটিকে প্রথমে মিয়ানমার (বার্মা) দেশটির কেন্দ্রীয় ও উত্তর অঞ্চলকে উল্লেখ করার জন্য ব্রিটিশদের দ্বারা প্রথম ব্যবহৃত হয়। ১৮২৫ সালের দ্বিতীয় অ্যাংলো-বার্মিজ যুদ্ধের পর নিম্ন বার্মা ব্রিটিশ সাম্রাজ্যের সঙ্গে সংযুক্ত ছিল, যখন উচ্চ বার্মা ১৮৮৫ সালের তৃতীয় অ্যাংলো-বার্মিজ যুদ্ধ পর্যন্ত বার্মার রাজত্বের অধীনে স্বাধীন ছিল। উচ্চ বার্মাকে যথাযথ বার্মা ও আভা রাজ্য নামেও পরিচিত ছিল। ঐতিহাসিকভাবে উচ্চ বার্মা প্রধানত বার্মার অন্তর্গত ছিল (যখন নিন্ম বার্মা ঐতিহাসিকভাবে ঊনবিংশ শতাব্দীর প্রথম দিকে মণিভাষী জনগণের এলাকা ছিল)। ঔপনিবেশিক প্রশাসন কর্তৃক মনোনীত ফ্রন্টিয়ার অঞ্চলগুলোতে শান রাজ্য এবং আধুনিক কাচিন রাজ্য হিসাবে জাতিগত সংখ্যালঘু এলাকাও উচ্চ বার্মা মধ্যে অন্তর্ভুক্ত ছিল।
উচ্চ ও নিন্ম বার্মার মধ্যে এই পার্থক্য কিছু সরকারী বিভাগগুলোতেও পাওয়া যায় (উদাহরণস্বরূপ, শিক্ষা মন্ত্রণালয় উচ্চতর বা নিন্ম বার্মায় নিযুক্ত রয়েছে)। এছাড়া কিছু পত্রিকা দুটি এলাকার মধ্যে পার্থক্য করে। মিয়ানমার টাইমসের বর্মী ভাষার সংস্করণের একটি উদাহরণ; সংবাদপত্রটি উচ্চ বার্মার খবর জন্য একটি আলাদা বিভাগ রেখেছে। ভাষাগত পার্থক্যের পরিপ্রেক্ষিতে উচ্চ বর্মাদের দ্বারা কথিত বর্মী ভাষার মধ্যে পার্থক্য রয়েছে, বিশেষ করে শব্দভাণ্ডারের পছন্দ অনুযায়ী (যেমন পারিবারিক মাতৃভাষা যা একটি পরিবারের মাতৃ এবং পিতামাতাদের পার্থক্য করে, যা নিম্ন বার্মীজদের দ্বারা কথিত ভাষায় এই পার্থক্য থাকে না)। তবে, ইরাওয়াদি নদী উপত্যকা জুড়ে বার্মিজদের মধ্যে অসাধারণ অভিন্নতা রয়েছে, যার মধ্যে নিন্ম বার্মার বদ্বীপ এবং উপকূলীয় অঞ্চল অন্তর্ভুক্ত রয়েছে।
মিয়ানমারের কাছে উচ্চ বার্মার গুরুত্ব অপরিসীম। এই এলাকাটি অরণ্য আচ্ছাদিত পাহাড়ি অঞ্চল। এই এলাকার উত্ত-পূর্ব দিকে চীন, পূর্ব দিকে থাইল্যান্ড, পশ্চিমে বাংলাদেশ এবং উত্তর-পশ্চিমে ভারত অবস্থিত। এই অঞ্চলটি খনিজ সম্পদে পরিপূর্ণ। উচ্চ বার্মায় দেশের রাজধানী নেপিডো ও দেশের দ্বিতীয় বৃহত্তম শহর মান্দালয় অবস্থিত।
ফুচকা
সাধারণত আটা এবং সুজি দ্বারা প্রস্তুত একটি গোলাকৃতি পাপড়ির মধ্যে মসলামিশ্রিত সেদ্ধ আলুর পুর ভরে তেঁতুলজল সহযোগে পরিবেশিত হয় এই ফুচকা। বিভিন্ন অঞ্চলে নানাবিধ নামধারণের পাশাপাশি ফুচকা পরিবেশনের রীতিটিও বিভিন্নতা লাভ করেছে। কোন কোন অঞ্চলে তেঁতুলজলের পরিবর্তে ব্যবহৃত হয় পুদিনামিশ্রিত জল। আবার পশ্চিমবঙ্গে ফুচকার পুর হিসেবে ব্যবহৃত আলুতে পেঁয়াজের প্রচলন না থাকলেও ভারতের ওড়িশা প্রদেশে পেঁয়াজ পানিপুরির একটি অন্যতম উপকরণ। এছাড়া সমগ্র দেশেই দই-ফুচকা অর্থাৎ টকদই সহযোগে পরিবেশিত ফুচকা জনপ্রিয়তা প্রবল।
প্রস্তুত প্রণালী
thumb|left|[[মহারাষ্ট্র|মহারাষ্ট্রে প্রস্তুত পানিপুরি]] thumb|right|[[মুম্বাই|মুম্বই শহরে পরিবেশিত পানিপুরি, এখানে পুর হিসেবে ব্যবহৃত হয়েছে মটর দিয়ে প্রস্তুত ঘুগনি]] ভারতের বিভিন্ন অঞ্চলে বিভিন্ন পদ্ধতিতে প্রস্তুত হয় ফুচকা। পশ্চিমবঙ্গে ফুচকা প্রস্তুতির ক্ষেত্রে সাধারণত যে পদ্ধতিটি অনুসৃত হয় সেটিই এখানে দেওয়া হল।
পাপড়ি : প্রথমে আটা এবং সুজি ভাল করে জল দিয়ে মেখে একটি আর্দ্র কাপড়ে বেশ কিছুক্ষণ জড়িয়ে রাখা হয়। তারপরে সেই মেখে রাখা আটা ও সুজি থেকে ছোট ছোট (সাধারণত নকুলদানার আকৃতি) লেচি কেটে নিয়ে তা বেলে ভেজে নিলেই ফুচকার পাপড়িটি তৈরি হয়ে যায়।
পুর : ফুচকার পুর হিসেবে সাধারণত ব্যবহৃত হয় মসলামিশ্রিত আলুসেদ্ধ। সেদ্ধ আলুতে ধনে গুঁড়ো, জিরে গুঁড়ো, শুকনো মরিচ গুঁড়ো এবং লবণ মিশিয়ে তাতে কুচনো কাঁচালঙ্কা দিয়ে প্রস্তুত হয়ে থাকে এই পুর। স্বাদ বৃদ্ধির জন্য পুর মাখার সময় সামান্য তেঁতুলজলও তার সাথে যুক্ত করা হয়। এর সঙ্গে আবার অনেক ক্ষেত্রেই ভেজানো ছোলা এবং মটর দেওয়াও হয়ে থাকে।
টকজল : জলের মধ্যে তেঁতুল গুলে তাতে গন্ধরাজ লেবুর রস মিশিয়ে প্রস্তুত হয় টকজল।
পরিবেশন
thumb|right|250px|চাটনি সহযোগে পরিবেশিত ফুচকা ফুচকার পাপড়িটিতে একটি ছোট ছিদ্র করে তার মধ্যে মসলাযুক্ত আলুর পুর ভরে দেওয়া হয়। এরপর পুর ভর্তি ফুচকা তেঁতুলজলে ডুবিয়ে একটি একটি পাত্রে মাঝে টক রেখে চারপাশে ফুচকা সাজিয়ে পরিবেশন করা হয়। শালপাতার পাত্রে পরিবেশিত হয় ভারতের পানিপুরি। সাধারণত একেকটি প্লেট পাঁচটি থেকে আটটি ফুচকায় ধরা হয়।
চুরমুর
চুরমুর ফুচকার সমগোত্রীয় একটি খাদ্য এবং ফুচকাবিক্রেতাদের কাছেই লভ্য। সাধারণত ভাজার সময় ফুচকার যে সমস্ত পাপড়িগুলি পর্যাপ্ত পরিমাণে ফুলে ওঠে না সেগুলিই ব্যবহৃত হয় চুরমুরের উপাদান হিসেবে । সেদ্ধ আলু চতুষ্কোণাকারে কেটে তাতে ফুচকায় ব্যবহৃত সমস্ত মসলা মিশিয়ে তার উপর পাপড়িগুলি ভেঙে ছড়িয়ে দিলেই প্রস্তুত হয় চুরমুর । এটি খেতে ফুচকার তুল্যই সুস্বাদু এবং জনপ্রিয়।
ফুচকার ফেরীওয়ালা
thumb|left|250px|[[ঢাকা|ঢাকার রাস্তায় ভ্রাম্যমাণ ফুচকা বিক্রেতার দোকান]]
শহরাঞ্চলে চার চাকার ঠেলা গাড়ীতে করে ফুচকা বিক্রি করা হয়। ঠেলাগাড়ীতে প্রধানত: চটপটি বিক্রয়ের জন্য। চটপটি তৈরির সকল উপদান ও আয়োজন ঠেলায় চড়িয়ে বিক্রেতা একেক দিন একেক স্থানে থানা গেড়ে চটপচি ও ফুচকা বিক্রি করে। এদের পাওয়া যায় রাস্তার ধারে বাস স্ট্যাণ্ডে, পার্কে-উদ্যানে, সমুদ্র তীরে, জনসভাস্থলে। ক্রেতাদের জন্য থাকে চেয়ার, এমনকী শামিয়ানা। থাকে পানি পরিবেশনের আয়োজন। ফুচকার পাপড়িটিতে একটি ছোট ছিদ্র করে তার মধ্যে চটপটি ভরে দেয়া হয়। থালায় মধ্যভাগে একটি রেখে চারপাশে বৃত্তাকারে ৬-৭টি ফুচকা বিছিয়ে পরিবেশন করা হয়। মূল বিক্রেতার সঙ্গে থাকে পিচ্চিরা যাদের কাজ হলো খদ্দেরের কাছ থেকে অর্ডার নিয়ে আসা এবং প্রস্তুত ফুচকা পরিবেশন করা।
ফুচকা উৎসব
মানুষের পছন্দের এই খাবারটি নিয়ে ঢাকায় বারিধারা ডিওএইচএস কনভেনশন সেন্টারে প্রায় ২০ ধরনের ফুচকা নিয়ে আয়োজন করা হয়েছে ফুচকা উৎসবের।
বিশেষ স্বীকৃতি
২০১৫ খ্রিস্টাব্দের ১২ জুলাই ভারতের মধ্যপ্রদেশের  ইন্দোরে একটি রেস্তোরাঁ ফুচকার জন্য বিশেষ স্বীকৃতি লাভ করে। ৫১ ধরনের নানা স্বাদের ফুচকা বা পানিপুরি পরিবেশন করে বিশ্ব রেকর্ড গড়ে রেস্তরাঁটি। সেই দিনটির কথা স্মরণে ২০২৩ খ্রিস্টাব্দের ১২ জুলাই ফুচকা নিয়ে বিশেষ ডুডল গেম (অ্যানিমেটেড গেম) তৈরি করে গুগল।
সমালোচনা
অনেক সময় ফুচকা অস্বাস্থ্যকর পরিবেশে তৈরি হয় । তাছাড়া এর মটর, মশলা, ও তেঁতুল-পানি খোলা অবস্থায় থাকে । তাই, এ জাতীয় খাবার খেলে বমিবমি ভাব, ডায়রিয়া, আমাশয়সহ বিভিন্ন পেটের পীড়া হতে পারে ।
কায়ডেন ক্রস
কায়ডেন ক্রস একজন মার্কিন পর্নোগ্রাফিক চলচ্চিত্র অভিনয়শিল্পী, লেখক এবং পরিচালক।
জীবনের প্রথমার্ধ
ক্রস ক্যালিফোর্নিয়ার স্যাক্রামেন্টোতে জন্মগ্রহণ করেছিলেন এবং বেড়ে উঠেছিলেন। তিনি একটি উচ্চ বিদ্যালয়ের শিক্ষার্থী থাকাকালীন নিজেকে "বইয়ের পোকা" হিসাবে নিজেকে প্রতিষ্ঠিত করেছিলেন। ক্রস ক্যালিফোর্নিয়ার রঞ্চো কর্ডোভাতে রিকসের শোগার্লসে স্ট্রিপিং শুরু করেছিলেন, যখন তিনি আঠারোোো বছর বয়সী তখন একটি কসাইখানা থেকে একটি পনি (শূকরের বাচ্চা) উদ্ধার করে তার কাছে ৮ মাস রেখেছিলেন অতিরিক্ত অর্থ উপার্জনের জন্য। পরে এক এজেন্টের কাছে পনিটি বিক্রি করেছিলেন। ঐ এজেন্টই ক্রসকে প্রাপ্ত বয়স্ক ম্যাগাজিনে মডেলিংয়ের সুযোগ করে দিয়েছিল।
পেশা
থাম্ব|300x300পিক্সেল| কায়ডেন ক্রস "ফ্রি স্পিচ কোয়ালিশন অ্যাওয়ার্ডস বার্ষিক বাশ ইভেন্ট"- লস অ্যাঞ্জেলেস, ১৪ নভেম্বর, ২০০৯ এ অংশ নিচ্ছেন।ভিভিডের সাথে তার চলচ্চিত্রের মধ্যে কায়ডেনের ফাস্ট টাইম, হার্ড টাইম এবং বিয়ার হেয়ার নাউ অন্তর্ভুক্ত ছিল। সংস্থার প্রতি অসন্তুষ্ট হয়ে এক বছর পরে তিনি চুক্তিটি নবায়ন করেন নি। তখন তিনি একজন ফ্রি এজেন্ট হয়েছিলেন। তিনি ফ্রি এজেন্ট হওয়ার এক মাস পর অ্যাডাম এবং ইভের সাথে একচেটিয়া চুক্তিতে স্বাক্ষর করেছিলেন। ২০০৮ সালের সেপ্টেম্বরের জন্য তিনি পেন্টহাউস পেট অব দ্য মান্থ হন। ক্রস-এর অফিসিয়াল ওয়েবসাইট, ClubKayden.com, ২০০৮ সালের ২রা সেপ্টেম্বর চালু হয়েছিল।
ক্রস ২০১০ সালের ১ জানুয়ারি এক বহুবর্ষের চুক্তির আওতায় ক্রস ডিজিটাল প্লেগ্রাউন্ডে একচেটিয়া হয়ে ওঠে। সংস্থার সাথে তার প্রথম সিনেমা, দ্য স্মিথস অবিলম্বে এটি বিক্রয় চার্টে শীর্ষ অবস্থানে পৌছে এবং বেস্ট সেলার হয়। চুক্তির তৃতীয় মাসে সে বড় বাজেটের বডি হিটে নেতৃত্ব দেন। এই চরিত্রে তিনি দুটি সেরা অভিনেত্রীর পুরস্কার জিতেছিলেন।
অশ্লীল অভিনেত্রী কার্স্টেন প্রাইস এবং কৌতুক অভিনেতা ডেভ অ্যাটেলের সাথে ক্রস ২০১০ সালের এভিএন পুরস্কার অনুষ্ঠানের আয়োজন করেছিলেন। সে সেপ্টেম্বর ২০০৮ এবং ২০১০-তে পেন্টহাউস ম্যাগাজিনের "কভার গার্ল" ছিল। ক্রস ২০১০ সালের এভিএন সেরা ফিচার অভিনেত্রী হয়েছেন তার দ্য এইটিন্থ ডে এবং অ্যাডাম ও ইভ পিকচার্সের ছবি টাইলার'স উড -এ টাইগার উডসের স্ত্রী এলিন নর্ডেগ্রেনের ভূমিকায় অভিনয় করে।
২০১২ সালে, তিনি দ্বিতীয়বারের মতো এক্সবিজ পুরস্কারের অনুষ্ঠান হোস্ট করেছিলেন। এবং উইকড পিকচারস / উইকড ডট কম চুক্তি তারকা জেসিকা ড্রেকের সাথে এবং সহ-হোস্ট জেসি জেন এবং গিটারিস্ট ডেভ নাভারোর সাথে এভিএন রেড কার্পেটে উপস্থিত হয়েছিলেন।
অন্যান্য মিডিয়ায় উপস্থিতি
ক্রস এফএক্সের কমেডি সিরিজ দ্য লিগ, জি৪ রিয়েলিটি সিরিজ দ্য ব্লক এবং ফ্যামিলি জুয়েলসে অংশ নিয়েছেন।
২০১৩ সালে, ক্রস ব্রেকিং ব্যাড ৫ম সিজন ডিভিডি-তে স্ট্রিপার হিসাবে "চিক্স এন গানস" তে উপস্থিত হয়েছিলেন। দৃশ্যটি মৌসুমের ৫ম পর্ব "গ্লাইডিং ওভার অল"-এ সময় ঘটে। ক্রস নেক্রোগোব্লিকন ব্যান্ডের দুটি মিউজিক ভিডিওতেও ছিলেন, ২০১২ সালে "নো ওয়ান সারভাইভড" এবং ২০১৫ সালে "উই নিড এ জিমিক"।
লেখালেখি
ক্রস কমপ্লেক্স, এক্সবিআইজেড -এর মত ম্যাগাজিনে এবং এক্সক্রিটিক ডট কমের মত ব্লগে নিয়মিত কলাম লিখেছেন।
ব্যক্তিগত জীবন
ক্রস এবং তার ফরাসি অংশীদার ম্যানুয়েল ফেরারার একটি কন্যা সন্তান জন্মগ্রহণ করে, জানুয়ারী ২০১৪ সালে। ২০১৩ সালে, ফেরার তাকে আর পুরুষদের সাথে পারফরম্যান্স করতে না করেন।
অসমীয়া খবর
অসমীয়া খবর (অসমীয়া: অসমীয়া খবৰ) গুয়াহাটি ও জোড়হাট থেকে একযোগে প্রকাশিত অসমীয়া দৈনিক পত্রিকা। দেওবোরিয়া খবর নামে একটি সাপ্তাহিক পরিপূরক এর প্রতি রবিবার প্রকাশিত হয়।
সাদা নাগমণি
সাদা নাগমণি (White Velvetleaf) (বৈজ্ঞানিক নাম:Wissadula periplocifolia) হচ্ছে মালভেসি পরিবারের একটি উদ্ভিদ প্রজাতি। ১৮৫৮ সালে এটির প্রথম বিবরণ দেন (L.) K.Presl ex Thwaites।
বিবরণ
সাদা নাগমণির নরম ও সিল্কসদৃশ আঁশকে পাটের আঁশের মতন ব্যবহার করা সম্ভব। আমেরিকা, আফ্রিকা ও এশিয়ার ক্রান্তীয় অঞ্চলে এই উদ্ভিদের দেখা মেলে। এটি একটি গুল্ম জাতীয় উদ্ভিদ, মিটারখানিক উঁচু হয়।
গজালিয়া ইউনিয়ন, গলাচিপা
গজালিয়া বাংলাদেশের পটুয়াখালী জেলার অন্তর্গত গলাচিপা উপজেলার একটি ইউনিয়ন।
আয়তন
গজালিয়া ইউনিয়নের আয়তন ১০,৭৫৯ একর।
প্রশাসনিক কাঠামো
গজালিয়া ইউনিয়ন গলাচিপা উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী গজালিয়া ইউনিয়নের মোট জনসংখ্যা ১২,৫৯৬ জন। এর মধ্যে পুরুষ ৫,৮৯৭ জন এবং মহিলা ৬,৬৯৯ জন। মোট পরিবার ২,৮৬১টি।
বড়িশা
বড়িশা দক্ষিণ কলকাতার একটি লোকালয়। এটি বিখ্যাত জমিদার সাবর্ণ রায়চৌধুরীর বাসভবনের জন্য এবং বিখ্যাত ভারতীয় ক্রিকেটার সৌরভ গঙ্গোপাধ্যায়ের জন্মস্থল হিসেবে খ্যাত। ঐতিহাসিকভাবে এটি কলকাতার সবচেয়ে পুরনো এলাকাগুলির একটি।
অবস্থান
বড়িশা কলকাতা শহরের কেন্দ্র এস্প্লেনেড থেকে ১০ কিলোমিটার দক্ষিণ-পশ্চিমে অবস্থিত। আদিতে এটি একটি আলাদা গ্রাম ছিল। বর্তমানে এটি কলকাতা কলকাতা পৌরসংস্থার অন্তর্গত ও চারটি ওয়ার্ডে বিভক্ত : ১২৩, ১২৪, ১২৫ ও ১২৬। উত্তরে বিবেকানন্দ মহিলা কলেজ থেকে শুরু করে দক্ষিণে ঠাকুরপুর পর্যন্ত এলাকাটির বিস্তার। বড়িশার মাঝখান দিয়ে ডায়মন্ড হার্বার রোড ও জেমস লং সরণী চলে গিয়েছে।
দর্শনীয় স্থান
বড়িশার দর্শনীয় স্থানের মধ্যে আছে বেহালা চৌরাস্তা, শখের বাজার, সাবর্ণ সংগ্রহশালা, ডগলাস গ্রাউন্ড, চন্ডি মন্দির ও তার মেলা।
পিপলস পার্ক সেন্টার
পিপলস পার্ক সেন্টার একটি মিশ্র-ব্যবহারের, শিরোনামযুক্ত উন্নয়ন, যা চায়নাটাউনের এমআরটি স্টেশনের পাশের সিঙ্গাপুরের অট্রামের ইও টং সেন স্ট্রিট এবং আপার ক্রস স্ট্রিটের সংযোগস্থলে অবস্থিত। এতে আবাসিক ইউনিট, দোকান এবং অফিস রয়েছে। এটি প্রথম সরকারী ভূমি বিক্রয় কর্মসূচীতে বিক্রি হওয়া জমির উপর নির্মিত, পিপলস পার্ক সেন্টার স্বাধীনতা-উত্তর সিঙ্গাপুরের স্থাপত্য ইতিহাসের একটি গুরুত্বপূর্ণ অধ্যায় চিহ্নিত করে। ১৯৭৩ সালে সমাপ্ত, কেন্দ্রটি এখন পুনর্নবীকরণের জন্য প্রস্তুত।
ইতিহাস
১৯৬৭ সালে, সিঙ্গাপুর সরকার সরকারী জমি বিক্রয় কার্যক্রম (জিএলএস) শুরু করে। তিন প্লট জমি প্রথমবারের জন্য পাবলিক টেন্ডারে উঠে, প্রতিটির জন্য ৯৯ বছরের লিজ। এর মধ্যে একটি প্লট পরবর্তীতে পিপলস পার্ক সেন্টারে উন্নত করা হয়েছিল। এটি স্বাধীন উত্তর সিঙ্গাপুরের স্থাপত্য ইতিহাসের একটি গুরুত্বপূর্ণ অধ্যায় ছিল। সিঙ্গাপুর ভূমি কর্তৃপক্ষ, আইন মন্ত্রকের অধীনে একটি বিধিবদ্ধ বোর্ড বলছে যে, এই জাতীয় জিএলএসের উদ্দেশ্য ছিল পর্যটন বিকাশ করা। সুতরাং, জমিটি বাণিজ্যিক ব্যবহারের জন্য দরপত্র করা হয়েছিল।  এর পরে নির্মাণ শুরু হয় এবং ১৯৭৩ সালে কাজ সমাপ্ত হয়।
সাধারণ আপেক্ষিকতার ভূমিকা
সাধারণ আপেক্ষিকতা মহাকর্ষের একটি তত্ত্ব। ১৯০৭ থেকে ১৯১৫ সালের মধ্যে বিজ্ঞানী আলবার্ট আইনস্টাইন এটি প্রবর্তন করেন। এই তত্ত্বে বলা হয়েছে, দুই বা ততোধিক ভরের মধ্যে পর্যবেক্ষণকৃত মহাকর্ষের কারণ হল, তারা নিজেদের ভরের মাধ্যমে আশেপাশের স্থান-কালকে বাঁকিয়ে দেয়। ব্যাপারটি অনেকটা টানটান করে বেঁধে রাখা একটি চাদরের মাঝখানে একটি বেশ ভারী পাথর রেখে দেয়ার মত। পাথর রাখার কারণে চাদরের কেন্দ্রভাগে একটি বক্রতার সৃষ্টি হয়। এখন চাদরের উপর অপেক্ষাকৃত কম ভরের আরেকটি পাথর রাখলে তা কেন্দ্রের দিকে ঝুঁকে পড়বে বা পড়ে যেতে চাইবে। দেখা যাচ্ছে বেশি ভরের পাথরের মাধ্যমে সৃষ্ট বক্রতার কারণে কম ভরের পাথরটি তার দিকে টান অনুভব করছে। মহাবিশ্বের ক্ষেত্রে এই চাদরটিই হল স্থান-কালের জালিকা। একটি বস্তুর কারণে এই জালিকায় সৃষ্ট বক্রতাই মহাকর্ষের কারণ। আইজাক নিউটন মহাকর্ষ বলকে বস্তুসমূহের মধ্যে একটি আকর্ষণ হিসেবে বর্ণনা করেছিলেন। কিন্তু আইনস্টাইনের এই বক্তব্য ছিল আরও সঠিক। তাছাড়া এটি মহাকর্ষীয় তরঙ্গের মত আকর্ষণীয় ঘটনার ভবিষ্যদ্বাণী করে।
সাধারণ আপেক্ষিকতা বেশ কিছু ক্রিয়া-প্রতিক্রিয়ার জন্য দায়ী যেগুলো নিউটনের সূত্র দিয়ে ব্যাখ্যা করা যায়না। যেমন, বুধসহ অন্যান্য গ্রহের কক্ষপথের মিনিট ব্যত্যয়। তাছাড়া এটি আলো বাঁকিয়ে দেয়ার প্রক্রিয়া এবং সময় ধীরকরণসহ এ ধরনের অনেক ভবিষ্যদ্বাণী করতে সক্ষম হয়েছিল যা পরবর্তীতে প্রমাণিত হয়েছে। সাধারণ আপেক্ষিকতা মহাকর্ষের একমাত্র আপেক্ষিকতাভিত্তিক সূত্র না হলেও এটিই সরলতম এবং পর্যবেক্ষণের সাথে সবচেয়ে সামঞ্জস্যপূর্ণ। অবশ্য কয়েকটি প্রশ্ন থেকেই যায়। সবচেয়ে গুরুত্র প্রশ্নটি হচ্ছে, কীভাবে সাধারণ আপেক্ষিকতাকে কোয়ান্টাম বলবিজ্ঞানের সাথে একত্রিত করে কোয়ান্টাম মহাকর্ষের একটি সম্পূর্ণ স্বতঃপ্রবৃত্ত সূত্র নির্ণয় করা যায়?
মহাকর্ষের মাধ্যমে আলোর বেঁকে যাওয়ার কারণে মহাকাশে একটি মজার ঘটনা পরিদৃষ্ট হয়, একটিমাত্র জ্যোতির্বৈজ্ঞানিক বস্তুর একাধিক বিম্ব। এই ঘটনাকে বলে মহাকর্ষীয় লেন্সিং যা জ্যোতির্বিজ্ঞানে গুরুত্বের সাথে পঠিত হয়। লিগো এবং জিও ৬০০ প্রকল্পের অনেক বিজ্ঞানীই মহাকর্ষীয় তরঙ্গের সরাসরি প্রমাণ পেয়েছেন। কৃষ্ণ বিবর থেকে নির্গত মহাকর্ষীয় তরঙ্গ অধ্যয়নের মাধ্যমে বিজ্ঞানীরা আদি মহাবিশ্বের গঠন বিষয়ে সম্যক ধারণা অর্জন করতে পারেন। এছাড়া সাধারণ আপেক্ষিকতা ভৌত বিশ্বতত্ত্বের মহা বিস্ফোরণ তত্ত্বের মৌলিক ভিত্তি।
বিশেষ থেকে সাধারণ আপেক্ষিকতা
১৯০৫ সালে আলবার্ট আইনস্টাইন তার বিশেষ আপেক্ষিকতা তত্ত্ব প্রকাশ করেন যা নিউটনের গতি সূত্রের সাথে তড়িৎগতিবিজ্ঞানের (যা আহিত বস্তুনিচয়ের মধ্যকার আকর্ষণ নিয়ে কাজ করে) সমন্বয় সাধন করেছিল। এই তত্ত্ব স্থান এবং কাল বিষয়ে সম্পূর্ণ নতুন ধারণার প্রবর্তনের মাধ্যমে পদার্থবিজ্ঞানের সকল শাখার জন্য একটি নব কাঠামো দাঁড় করিয়ে দিয়েছিল। কিন্তু, সে সময়ে নিশ্চিতরূপে সমর্থিত কিছু তত্ত্ব এর সাথে সামঞ্জস্যপূর্ণ ছিলনা। যেমন নিউটনের মহাকর্ষ তত্ত্ব, যা যেকোন বস্তুর মধ্যকার পারষ্পরিক আকর্ষণকে বর্ণনা করে।
তখন থেকে অনেক পদার্থবিজ্ঞানীই নিউটনের মহাকর্ষ তত্ত্বের সাথে সামঞ্জস্যপূর্ণ একটি আপেক্ষিকতাভিত্তিক তত্ত্ব আবিষ্কারের চেষ্টা করতে থাকেন যাদের মধ্য স্বয়ং আইনস্টাইনও ছিলেন। শেষ পর্যন্ত আইনস্টাইনই সফলতা অর্জন করেন, তার তত্ত্বটিই পর্যবেক্ষণের মাধ্যমে সত্য প্রমাণিত হয়। প্রতিষ্ঠা পায় সাধারণ আপেক্ষিকতা। এই তত্ত্বের মূল বুঝতে হলে ১৯০৭ থেকে ১৯১৫ সাল পর্যন্ত আইনস্টাইনের চিন্তার স্রোতের সাথে পরিচিত হতে হবে। তিনি চিন্তা শুরু করেছিলেন মুক্তভাবে পতনশীল একজন পর্যবেক্ষক (সমতুল্যতা নীতি) নিয়ে, আর শেষ করলেন এসে মহাকর্ষের সম্পূর্ণ জ্যামিতিক তত্ত্বে।
সমতুল্যতা নীতি
মুক্তভাবে পতনশীল এলিভেটরের ভিতরের কোন ব্যক্তি ওজনহীনতা অনুভব করবে। তার আশপাশের সব বস্তু হয় তার সাথে ভেসে থাকবে নয় ধ্রুব দ্রুতিতে পড়তে থাকবে। এলিভেটরের ভেতরের সবকিছু যেহেতু একসাথে পড়ছে সেহেতু কোন মহাকর্ষীয় ক্রিয়া পর্যবেক্ষণ করা যাবেনা। দেখা যাচ্ছে, মুক্তভাবে পতনশীল পর্যবেক্ষকের অবস্থা গভীর মহাশূন্যে ভাসমান ব্যক্তির মতই যে মহাকর্ষের যেকোন উৎস থেকে অনেক দূরে অবস্থান করেছে। এরাই হল আইনস্টাইনের বিশেষ আপেক্ষিকতায় বর্ণীত সুবিধাভোগী (জড়ত্বীয়) পর্যবেক্ষক যাদের সাপেক্ষে আলো সমদ্রুতিতে সরলরেখায় ভ্রমণ করে। এ ধরনের পর্যবেক্ষকরা কোন ত্বরণ অনুভব করেনা বা পদার্থবিজ্ঞানীরা যাকে কল্পিত বল (যে বলের কারণে একটি ত্বরিত গাড়ির চালক পিছন দিকে হেলে পড়েন) বলেন, সে ধরনের কোন বলও অনুভব করেনা। কল্পিত বল এবং ত্বরণ অনুভব না করায় পর্যবেক্ষক তার আশেপাশে কি ঘটছে তা বুঝতে পারেনা।
আইনস্টাইন প্রকল্পায়িত করে বললেন, তার বিশেষ আপেক্ষিকতায় বর্ণীত জড়ত্বীয় পর্যবেক্ষক এলিভেটরের ওজনহীন পর্যবেক্ষকের সমতুল্য। এই প্রকল্পটিই সাধারণ আপেক্ষিকতার ভিত্তিপ্রস্তর। তিনি সমতুল্যতা নীতির মাধ্যমে এই প্রকল্পকে ব্যাখ্যা করেন। সোজা কথায়, এই নীতিটি হল, "মুক্তভাবে পতনশীল এলিভেটরের মধ্যকার কোন ব্যক্তি বলতে পারবে না যে সে মুক্তিভাবে পতিত হচ্ছে"। পর্যবেক্ষক মহাকর্ষের সকল উৎস থেকে অনেক দূরে স্থির বা সমদ্রুতিতে গতিশীল অবস্থায় থাকলে পদার্থবিজ্ঞানের সূত্রগুলো যে ফলাফল দিতো মুক্তভাবে পতনশীল এলিভেটরের পরিবেশেও সেই একই ফলাফল পাওয়া যাবে।
মহাকর্ষ ও ত্বরণ
thumb|right|250px|একটি বল উপর থেকে মেঝেতে পড়ছে। প্রথমে একটি ত্বরিত রকেটে (বামে), পরে পৃথিবীতে (ডানে) মুক্তভাবে পতনশীল অবস্থায় মহাকর্ষের প্রভাবগুলোকে পর্যবেক্ষণ করলে সেগুলোকে বিলুপ্ত করে দেয়া যায়। ত্বরণ ঘটছে এমন কাঠামোতে পর্যবেক্ষণ করলে সেই প্রভাবগুলোকেই আবার উৎপাদিত করা সম্ভব। বদ্ধ কক্ষে অবস্থিত একজন পর্যবেক্ষক বলতে পারবে না নিচের কোনটি সত্য:
বিপরীতক্রমে, একটি ত্বরিত প্রসঙ্গ কাঠামোতে পর্যবেক্ষণকৃত ক্রিয়াকে একই শক্তির অন্য একটি মহাকর্ষীয় কাঠামোতেও পর্যবেক্ষণ করা যায়। একই ফলাফল পাওয়া যাবে। এই নীতি আইনস্টাইনকে ১৯০৭ সালে মহাকর্ষের বেশ কিছু গুরুত্বপূর্ণ ক্রিয়ার ভবিষ্যদ্বাণী করতে সাহায্য করেছিল। পরবর্তী অনুচ্ছেদে সেগুলোর বর্ণনা দেয়া হবে।
আইনস্টাইন যে বিষয়টিকে কেন্দ্রে রেখে সব চিন্তা করেছিলেন সেটি হল, আমরা যে ধ্রুব মহাকর্ষীয় টানের কথা জানি তা ত্বরণশীল পর্যবেক্ষক কর্তৃক অনুভূত কল্পিত বলের মতই। দুয়ের মধ্যে মূলত কোন পার্থক্য নেই। কল্পিত বল যেহেতু বস্তুর ভরের সমানুপাতিক সেহেতু, মহাকর্ষীয় ক্ষেত্রে অবস্থিত একটি বস্তুর উপর প্রযুক্ত মহাকর্ষ বলও তার ভরের সমানুপাতিক হওয়া উচিত। নিউটনের মহাকর্ষ সূত্রেও এমনটি আছে।
কাবুল প্রদেশ
কাবুল প্রদেশ আফগানিস্তানের ৩৪টি প্রদেশের একটি। এখানে আফগানিস্তানের রাজধানী কাবুল অবস্থিত।
গুল হাসান খান
গুল হাসান খান (گل حسن خان) (১৯২১ — ১০ অক্টোবর ১৯৯৯), ছিলেন সাবেক লেফটেন্যান্ট জেনারেল এবং পাকিস্তান সেনাবাহিনীর সর্বাধিনায়ক (সর্বশেষ), যিনি রাষ্ট্রপতি জুলফিকার আলী ভুট্টোর অধীনে ২০ ডিসেম্বর ১৯৭১ সাল থেকে ৩রা মার্চ ১৯৭২ সাল পর্যন্ত কাজ করছেন।
হামুদুর রহমান কমিশন এর অধীনে তিনি আদালতের মার্শাল ছিলেন এবং বিচারক এডভোকেট জেনারেল তার সামরিক সম্মান প্রত্যাহার করে নেন; যদিও তার পেনশন প্রত্যাখ্যান করার সময় তাকে কমান্ডার থেকে মুক্তি দেন। তিনি টিক্কা খান হাত ধরে উত্তরাধিকারী মনোনীত হন, যিনি চার তারকা পদে নিযুক্ত হয়েছিলেন এবং পরবর্তীতে সেনাবাহিনী প্রধান (পাকিস্তান) হিসেবে মনোনীত হন।